lv en de lv lv lv lt lv lv lv lv lv de lv lv tr lv lv hbs_lat lv lv lv lv en lv lv lv lv nl lv lv lv uz hbs_lat fi ceb lv lv lv lv hbs_lat lv lv lv lv lv lv lv lv lv en lv lv lt lv lv lv lv la lv lv lv lv lv lv lv nl lv lv lv sl lv lv lv lv lv lv lv lv en lv en lv en lv en lv en lv en lv en lv en lv en lv en lv en lv lv lv en lv lv fr lv lv de lv de vo lv fr en en pl en en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en en fr en fr lv lv sl mn lv es nl lv lv lv lv lv lv lv lv lv lv lv lv en lv lv lv lv en lv lv lv en en en en en en en en en en
Kartupeļu galvaspilsētā Alojā bērni mācās audzēt kartupeļus – Alojas administrācija
Alojas pilsētas un pagasta pārvalde
Kartupeļu galvaspilsētā Alojā bērni mācās audzēt kartupeļus
Alojas novada dome25.05.201725.05.2017 Alojas Ausekļa vidusskola, Izglītība
13.maijā pie Alojas Ausekļa vidusskolas (AAV) un stadionā pulcējās ļoti daudz neparasti sapostu bērnu ar karodziņiem un vimpeļiem rokās, daži ar lāpstām un spaiņiem. Viņi bija ieradušies uz Latvijas mēroga spēles – konkursa “Kartupelis 2017” atklāšanu. Un kā jau vērienīga pasākuma atklāšanā pieklājas, viss sākās ar dalībnieku gājienu un parādi. Priekšgalā soļoja… kartupelis (šajā tēlā bija iejutusies Inga Neimane), bet nākamie aiz viņas – Aglonas skolēni, kuru uz Aloju bija mērojuši vistālāko ceļu. Kopā pasākumā piedalījās 37 komandas no 19 dažādām Latvijas skolām. No AAV konkursā piedalās piecas komandas.
Atklājot vērienīgo pasākumu, mastā tika uzvilkts īpašs karogs – vimpelis, uz kura attēlots tupenītis. Šis pienākums bija uzticēts konkursa idejas rosinātājam, SIA “Aloja – Starkelsen” veidotājam un bijušajam ģenerāldirektoram Andrejam Hansonam, kurš tagad ir uzņēmuma valdes loceklis. Viņam asistēja Alojas novada domes priekšsēdētāja Dace Vilne un SIA “Aloja – Starkelsen” direktors Jānis Garančs.
Visas komandas bija jau paveikušas mājasdarbu – izraudzījušās savu moto un izgatavojušas vimpeļus. Atklāšanas parādē skolēni īsi iepazīstināja ar sevi. Visu komandu noformējumu vērtēja arī žūrija: AAV skolotāja Ilona Vītola, novada domes izglītības speciāliste Ilze Kapmale, SIA “Aloja – Starkelsen” agronome Aiga Kraukle un Alojas kultūras nama direktore Ineta Laizāne.
Pēc parādes un komandu prezentācijas sākās dažādas aktivitātes – gan prāta, gan sporta spēles. Tās vadīja skolotāji Inatra Vaļicka un Imants Dalka. Saistoša bija Jāņa Garanča prezentācija par ekoloģiskās cietes ražošanu. Klausītāji varēja degustēt SIA “Aloja – Starkelsen” ražotās želejas. Dzejrades darbnīcā sacerēja četrrindes par kartupeļiem. Darbnīcu vadīja skolotāja un Alojas muzeja vadītāja Līga Moderniece. Automodelisma pulciņa vadītājs skolotājs Juris Alps bija sagatavojis kartupeļu vāģu trasi. Skolotāja Irēna Graviņa vadīja gleznošanas darbnīcu, kurā ar spiedogiem varēja rotāt mandalu kompozīcijas. Lielāko kartupeļu torni būvēja skolotāja Mārtiņa Svīķa vadītajā darbnīcā. Sadarbībā ar SIA “Aloja Agro” bija iespēja apskatīt 15 kartupeļu šķirņu izstādi. Paldies uzņēmuma agronomei Sarmītei Avotiņai. Šie kartupeļi tika iestādīti pie AAV. Stādījumus kops un pētīs skolotājas Aldas Ķēniņas vadīta 5. un 7.klases komanda visas vasaras garumā.
Protams, pasākuma galvenais notikums bija kartupeļu stādīšana. Mazos talciniekus pie melnzemes kaudzes sagaidīja AAV skolotājas Inese Viļumsone un Alda Ķēniņa, arī A.Kraukle. Katram bērnam tika kārtīgs pods, uz kura uzlīmēt lapu ar savu vārdu un skolu, cimdiņi, lai droši varētu ķerties pie zemes darbiem. Kad tupenītis, kam tika arī pa trauciņam ar biohumusu, bija atradis vietu zemē, podi tika nolikti drošībā pie konkrētās skolas vimpeļa, lai dienas izskaņā mazais talcinieks atrastu savu lolojumu un varētu nogādāt mājās. Konkursa atklāšanas dienā alojieši bija padomājuši par itin visu, lai dalībnieki justos labi – bija arī gardas pusdienas un maiznīcas “Lielezers” dāvāts cienasts.
Dienas noslēgumā galvenās trīs salduma balvas no SIA “Aloja – Starkelsen” saņēma AAV 2.a klases komanda “Ražīgie” un skolotāja Maija Bašena. Viņu moto bija “Audzi! Topi! Veidojies!”. Tāpat sumināta tika Valkas Jāņa Cimzes ģimnāzijas 2.a klases komanda “Kartupeļa zieds” (sk. Dace Januševska) un Aglonas vidusskolas komanda “Mazie talcinieki” (sk. Rita Ivbule). Katrs no konkursa dalībniekiem saņēma veicināšanas balvas – dāvanu maisiņus no SIA “Aloja – Starkelsen”.
Pasākuma organizēšanā bija iesaistījušies gan AAV pedagogi un darbinieki, gan vecāko klašu skolēni. Katram bija kāds pienākums. Netrūka arī līdzjutēju – vecāku.  Pasākuma finansētāji ir SIA “Aloja – Starkelsen” un SIA “Aloja Agro”. Paldies viņu darbiniekiem par atbalstu šī pasākuma organizēšanā! Liels paldies arī biedrības “Atbalsts Alojas Ausekļa vidusskolai” vadītājai Inetai Miezītei. Emīlijai Pēcei – SIA  “EEMR Transport” vadītājai –  īpašs paldies par pēdējā brīdī sniegto palīdzību melnzemes sagādāšanā.
Paldies arī Latvijas saulītei, jo šajā dienā visus pasākuma dalībniekus priecēja brīnišķīgs laiks.
Stādījumi podos tika aizvesti uz mājām, kur visu vasaru skolotāja vadībā tiks organizēta auga audzēšana, ar mērķi iegūt lielāko kartupeļu ražu. Rudenī Alojā notiks konkursa rezultātu invertējums un labāko apbalvošana. Kāds no skolotājiem – labākās komandas kapteiņiem, galvenajā balvā saņems klēpjdatoru.
Konkursa noslēguma tikšanās Alojā iecerēta 15.septembrī.
Helmuta Bondara video no pasākuma.
Laikraksta “Auseklis” žurnāliste Laila Paegle un Alojas Ausekļa vidusskolas direktore Inese Mētriņa
← AMMS audzēkņi novada Bērnu un jauniešu svētku koncertā
Līdz 11. jūnijam darba devēji aicināti iesniegt vakances projektam „JAUNIEŠU KARJERAS IZVĒLE UN AMATA PRASMJU APGUVE’’ →
Limbažu novada Alojas pilsētas valsts un pašvaldības vienotais klientu apkalpošanas centrs (Alojas VPVKAC)
Atvainojiet, šobrīd neviena aptauja nav pieejama!
Tweets Alojas Novada jaunumi
Pieejams jauns digitālais rīks — “Klimata kalkulators pasākumu organizatoriem”
Ģimene un bērni – vērtība Alojā!
Mūzikas skolas saņem datortehnikas ziedojumu no AS “SEB banka”
SIA “Data eksperts” datorsistēmu inženieris Aigars Meisters, kurš arī sniedz IT pakalpojumus Alojas administrācijas iestādēs, uzrunājot Limbažu novada pašvaldības Alojas administrācijas vadītāju Aivaru Krūmiņu, aicināja iesaistīties akcijā, kas rastu iespēju saņemt lietotas datortehnikas ziedojumu Jāņa Zirņa Staiceles mūzikas un mākslas…
SIVA aicina uz starptautisko zinātnisko konferenci “Izglītība. Atbalsts. Sadarbība.”
Š.g. 3.decembrī tiešsaistē norisināsies Sociālās integrācijas valsts aģentūras Koledžas 12.zinātniskā konference “Izglītība. Atbalsts. Sadarbība.”. Konferences laikā ar savām zināšanām un pieredzi dalīsies gan Eiropas Rehabilitācijas platformas projektu vadītājs Mathias Maucher un Portugāles Profesionālās rehabilitācijas centra CRPG pārstāvis, gan Latvijas iestāžu…
Līdz decembrim aicina skolēnus piedalīties konkursā par tīru vidi
Rūpējoties par dabas saglabāšanu, Lielā Talka aicina 5. – 12. klašu skolēnus piedalīties konkursā “Tīra vide – neatņemama mana un manu vienaudžu Latvijas sastāvdaļa”. Konkursa mērķis ir aktualizēt nepieciešamību rūpēties par vidi, lai saglabātu to tīru, skaistu nākamajām paaudzēt. Savās…
Aizvadīta 2021. gada sezona Latvijas Amatieru čempionātā motokrosā
16. septembrī notiks Stipro skrējiens
28. un 29. augustā notiks bezmaksas laivošanas nodarbības
Virtuālais asistents uzziņām un jautājumiem saistībā ar Covid – 19
Copyright © 2022 Alojas administrācija. Theme by Colorlib Powered by WordPress
Izstrādājusi Alojas novada iedzīvotāja Rūta Grasberga
Alojas novada pašvaldības mājas lapas vietnē tiek izmantotas sīkdatnes (angļu valodā „cookies”). PiekrītuNepiekrītu Papildus informāciju skatīt Šeit
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.